****

**การประเมินความเสี่ยงการทุจริตในประเด็นที่เกี่ยวข้องกับการรับสินบน**

**ขององค์การบริหารส่วนตำบลพันชนะ ประจำปีงบประมาณ พ.ศ. 2568**

**1. ที่มาและความสําคัญ**

การทุจริตในประเด็นที่เกี่ยวข้องกับสินบนเป็นปัญหาสําคัญที่เกิดขึ้นมาอย่างต่อเนื่องยาวนาน มีความซับซ้อน รุนแรงมากขึ้นเรื่อย ๆ ก่อให้เกิดความเสียหายและส่งผลต่อการพัฒนาประเทศในทุกมิติ ทั้งทางด้านสังคม ที่ก่อให้เกิดความเหลื่อมล้ำ และไม่เท่าเทียมของประชาชน ด้านเศรษฐกิจที่กระทบต่อ ความเชื่อมั่นของ นักลงทุน และด้านการเมืองที่ทำให้เกิดความเสียหายต่อภาพลักษณ์ด้านความโปร่งใส ของประเทศ

แผนแม่บทภายใต้ยุทธศาสตร์ชาติ ประเด็น การต่อต้านการทุจริตในประเด็นที่เกี่ยวข้องกับสินบน มีเป้าหมายหลัก เพื่อให้ภาครัฐมีความโปร่งใสปลอดการทุจริตและประพฤติมิชอบได้กำหนดแนวทางในการพัฒนา เพื่อป้องกันการทุจริตในประเด็นที่เกี่ยวข้องกับสินบน โดยให้ความสําคัญกับการปรับและหล่อหลอมพฤติกรรมของ “คน” ให้มีจิตสํานึก และพฤติกรรมที่ยึดมั่นในความซื่อสัตย์สุจริต โดยการเปลี่ยนแปลงวิธีคิด (Paradigm Shift) หรือสามารถ แยกแยะประโยชน์ส่วนตนออกจากประโยชน์ส่วนรวมได้ อีกทั้งยังได้ให้ความสําคัญกับการพัฒนา “ระบบ” เพื่อลดจำนวนคดีการทุจริตในประเด็นที่เกี่ยวข้องกับสินบนในหน่วยงานภาครัฐ ผ่านการสร้างนวัตกรรมในการต่อต้านการทุจริตในหน่วยงานภาครัฐอย่างต่อเนื่องเพื่อสนับสนุนให้การดําเนินงานของหน่วยงานภาครัฐมีความโปร่งใส ตรวจสอบได้ในทุกขั้นตอนการดําเนินงานโดยแนวทางการสร้างความโปร่งใสของหน่วยงานภาครัฐที่สําคัญ ประการหนึ่ง คือ “การประเมินความเสี่ยงด้านการทุจริตในประเด็นที่เกี่ยวข้องกับสินบน” เพื่อให้หน่วยงานภาครัฐมีมาตรการระบบ หรือ แนวทางในการบริหารจัดการความเสี่ยงของการดําเนินงานที่อาจก่อให้เกิดการทุจริต

การประเมินคุณธรรมและความโปร่งใส่ในการดําเนินงานของหน่วยงานภาครัฐ (Integrity & Transparency Assessment : ITA) หรือที่เรียกว่าการประเมิน ITA ถือเป็นเครื่องมือในการขับเคลื่อนโยบายของรัฐ เครื่องมือหนึ่ง โดยเป็นเครื่องมือในเชิงบวกที่มุ่งพัฒนาระบบราชการไทยในเชิงสร้างสรรค์เพื่อให้หน่วยงานภาครัฐ ทั่วประเทศรับทราบถึงสถานะและปัญหาการดําเนินงานด้านคุณธรรมและความโปร่งใสขององค์กร ผลการประเมิน ที่ได้รับจะช่วยให้หน่วยงานภาครัฐสามารถนําไปใช้ในการปรับปรุงพัฒนาองค์กรให้มีประสิทธิภาพในการปฏิบัติงาน การให้บริการสามารถอํานวยความสะดวกและตอบสนองต่อประชาชนได้ดียิ่งขึ้น ซึ่งถือเป็นการยกระดับมาตรฐาน การดําเนินงานภาครัฐ ดังนั้นการประเมิน ITA จึงมิได้เป็นเพียงการประเมินคุณธรรมและความโปร่งใสเพียงเท่านั้น แต่ยังเป็นการประเมินประสิทธิภาพการปฏิบัติงานและการให้บริการประชาชน เพื่อให้ทราบถึงช่องว่างของความ ไม่เป็นธรรมและความด้อยประสิทธิภาพ สำหรับนําไปจัดทำแนวทางมาตรการต่างๆ ในการป้องกันการทุจริตและ ประพฤติมิชอบในระบบราชการไทยต่อไป

การประเมิน ITA ถือเป็นเครื่องมือที่หน่วยงานภาครัฐได้สํารวจตนเอง เพื่อให้ได้รับทราบข้อมูลอันส่งผลให้เกิดความตระหนักและปรับปรุงการบริหารงานและกำกับดูแลการดําเนินงานให้มีประสิทธิภาพ เกิดประโยชน์ต่อประชาชนและให้ความสําคัญกับด้านคุณธรรมและความโปร่งใสขององค์กรมากยิ่งขึ้น

นอกจากนี้การประเมิน ITA ยังส่งผลให้เกิดการเปลี่ยนแปลงและพัฒนาการของหน่วยงานภาครัฐ ในทางปฏิบัติอย่างเห็นได้ชัด โดยเฉพาะอย่างยิ่งความตื่นตัวและหันมาให้ความสนใจต่อการพัฒนาแพลตฟอร์ม อิเล็กทรอนิกส์ของตนเองให้ทันสมัยและน่าสนใจมากขึ้น ที่สําคัญคือส่งผลให้หน่วยงานมีการจัดการข้อมูลข่าวสาร อย่างเป็นระบบระเบียบและเตรียมความพร้อมในการเปิดเผยข้อมูลต่อสาธารณะให้ได้รับทราบและส่งเสริมให้เกิด การตรวจสอบด้วย

เนื่องจากปัจจุบันได้ปรากฏข่าวในสื่อต่างๆ พบว่า มีเรื่องร้องเรียนเกี่ยวกับเรียกรับสินบนของ เจ้าหน้าที่ของรัฐเป็นจำนวนมาก องค์การบริหารส่วนตำบลพันชนะ จึงได้ดำเนินการ“การประเมินความเสี่ยงการทุจริตในประเด็นที่เกี่ยวข้องกับสินบน” ขององค์การบริหารส่วนตำบลพันชนะ ประจำปีงบประมาณ พ.ศ. 2568 เพื่อเป็นการป้องกันการทุจริตและประพฤติมิชอบ ตลอดจนการกระทำที่อาจนําไปสู่การขัดกันแห่งผลประโยชน์ และอาจนําไปสู่การทุจริตคอร์รัปชั่นของบุคลากรภายในหน่วยงานต่อไป

**2. วัตถุประสงค์**

1. เพื่อประเมินความเสี่ยงการทุจริตและประพฤติมิชอบจากการปฏิบัติหน้าที่ของบุคลากร ในประเด็นที่เกี่ยวข้องกับสินบน

2. กำหนดมาตรการในการบริหารจัดการความเสี่ยงการทุจริตและประพฤติมิชอบจากการปฏิบัติหน้าที่ของบุคลากร

3. เพื่อสนับสนุนและส่งเสริมให้บุคลากรของหน่วยงาน ปฏิบัติหน้าที่ด้วยความซื่อสัตย์ ความเป็นธรรม ปฏิบัติงานอย่างเป็นมืออาชีพ มีความโปร่งใส และตรวจสอบได้

4. เพื่อสร้างความเชื่อมั่นให้กับผู้มีส่วนได้ส่วนเสียทั้งภายในและภายนอกที่เกี่ยวข้องกับการปฏิบัติราชการของหน่วยงาน ตลอดจนประชาชนทั่วไป

**3. ประโยชน์ที่คาดว่าจะได้รับ**

1. มีมาตรการในการป้องกันความเสี่ยงการทุจริตและประพฤติมิชอบจากการปฏิบัติ หน้าที่ของบุคลากร ในประเด็นที่เกี่ยวข้องกับสินบน

2. หน่วยงานบริหารราชการแผ่นดินเป็นไปตามหลักธรรมาภิบาล ปลอดจากการทุจริต และประพฤติมิชอบ มีความโปร่งใส และตรวจสอบได้

3. หน่วยงานได้รับความเชื่อมั่นจากผู้มีส่วนได้ส่วนเสียทั้งภายในและภายนอกที่เกี่ยวข้องกับการปฏิบัติราชการของหน่วยงาน ตลอดจนประชาชนทั่วไป

**4. ประเด็นความเสี่ยงทุจริตในประเด็นที่เกี่ยวข้องกับสินบน**

การประเมินความเสี่ยงการทุจริต เป็นเครื่องมือในการป้องกันและสกัดกั้น ลด และปิดโอกาสการทุจริต ขององค์กร สำหรับปีงบประมาณ พ.ศ. ๒๕๖8 องค์การบริหารส่วนตำบลพันชนะ ได้วิเคราะห์ประเด็นความเสี่ยงทุจริตในส่วนที่เกี่ยวข้องกับ **สินบน** ของการดําเนินงานหรือการปฏิบัติหน้าที่ตามภารกิจของหน่วยงาน ในประเด็น ดังนี้

๑. การอนุมัติ อนุญาต ตามพระราชบัญญัติ การอํานวยความสะดวกในการพิจารณาอนุญาตของทางราชการ พ.ศ. ๒๕๕๘

๒. การใช้อำนาจตามกฎหมาย

๓. การจัดซื้อจัดจ้าง

๔. การบริหารงานบุคคล

**5. ประเภทความเสี่ยงการทุจริต**

การประเมินความเสี่ยงการทุจริต เป็นเครื่องมือในการป้องกันและสกัดกั้น ลด และปิดโอกาสการทุจริตขององค์กร สำหรับปีงบประมาณ พ.ศ. 2567 ได้จัดทำประเภทของความเสี่ยงการทุจริตไว้ด้วยกัน 4 ด้าน ประกอบด้วย

1. ความเสี่ยงทุจริตด้านการอนุมัติ อนุญาต ตามพระราชบัญญัติการอํานวยความสะดวกในการพิจารณาอนุญาตของทางราชการ พ.ศ. 2558

2. ความเสี่ยงทุจริตด้านการใช้อำนาจตามกฎหมาย

3. ความเสี่ยงทุจริตด้านการจัดซื้อจัดจ้าง

4. ความเสี่ยงทุจริตด้านการบริหารงานบุคคล

**6. นิยามศัพท์เฉพาะ**

**ความเสี่ยง** เหตุการณ์ที่ยังไม่เกิด ต้องหามาตรการควบคุม

**ปัญหา** เหตุการณ์ที่เกิดขึ้นแล้ว รู้อยู่แล้ว ต้องแก้ไขปัญหา

**ประเด็นความเสี่ยง** เป็นขั้นตอนในการค้นหาว่ามีรูปแบบความเสี่ยงการทุจริตอย่างไรบ้าง

**โอกาส (Likelihood)** โอกาสหรือความเป็นไปได้ที่เหตุการณ์จะเกิดขึ้น

**ผลกระทบ (Impact)** ผลกระทบจากเหตุการณ์ที่เกิดขึ้นทั้งที่เป็นตัวเงินหรือไม่เป็นตัวเงิน

**ระดับความรุนแรงของความเสี่ยงการทุจริต** คะแนนรวมที่เป็นผลจากการประเมินความเสี่ยงการทุจริตจาก ๒ ปัจจัย คือ โอกาสและผลกระทบ

โดยได้มีการนิยามศัพท์ที่เกี่ยวข้องกับความเสี่ยงการทุจริต (Corruption Risk) และการบริหารความเสี่ยงการทุจริต ดังนี้

|  |  |
| --- | --- |
| **คำศัพท์เฉพาะ** | **นิยาม** |
| **ความเสี่ยง** **(Risk)** | ⮚ ความน่าจะเป็นที่จะเกิดเหตุการณ์บางอย่างซึ่งมีผลกระทบทําให้การ ดําเนินงาน ไม่บรรลุวัตถุประสงค์ที่กําหนดไว้หรือเบี่ยงเบนไปจากที่ กําหนด ไว้ ทั้งนี้ ผลกระทบที่เกิดขึ้นอาจส่งผลในทางบวกหรือทางลบก็ได้ (ผลกระทบทางลบ คือ ความเสี่ยง, ผลกระทบทางบวก คือ โอกาส)⮚ เหตุการณ์/การกระทําใด ๆ ที่อาจเกิดขึ้นภายใต้สถานการณ์ที่ไม่แน่นอน และส่งผลกระทบ หรือสร้างความเสียหาย (ทั้งที่เป็นตัวเงินและไม่เป็นตัว เงิน) หรือ ก่อให้เกิดความล้มเหลวหรือลดโอกาสที่จะบรรลุเป้าหมายขององค์กร |
| **การบริหารความเสี่ยง****(Risk Management)** | ⮚ กระบวนการดําเนินการต่าง ๆ เพื่อลดมูลเหตุของโอกาสที่จะทําให้เกิดความ เสียหายจากการดําเนินการที่ไม่เป็นไปตามแผน เพื่อให้ระดับของความเสี่ยง และผลกระทบที่จะเกิดขึ้นในอนาคตอยู่ในระดับที่สามารถยอมรับได้ ควบคุมได้ และตรวจสอบได้อย่างเป็นระบบ |
| **ความเสี่ยงการทุจริต****(Corruption Risk)** | ⮚ การดําเนินงานหรือการปฏิบัติหน้าที่ที่อาจก่อให้เกิดการทุจริตและประพฤติ มิชอบ หรืออาจก่อให้เกิดการขัดกันระหว่างผลประโยชน์ส่วนตนกับ ผลประโยชน์ส่วนรวมของหน่วยงานในอนาคต |
| **การทุจริต** | ⮚ องค์กรเพื่อความโปร่งใสนานาชาติ (TI) ได้กําหนดนิยามและรูปแบบของการทุจริตเป็น 7 ประเภท ได้แก่1.การทุจริตขนาดใหญ่ (Grand Corruption) เป็นการกระทําของเจ้าหน้าที่รัฐ ระดับสูงเพื่อบิดเบือนนโยบายหรือการใช้อํานาจรัฐในทางมิ ชอบ เพื่อให้ผู้นําหรือผู้บริหารประเทศได้รับผลประโยชน์จากการใช้ ทรัพยากรของชาติ2.การทุจริตขนาดเล็ก (Petty Corruption) เป็นการกระทําของเจ้าหน้าที่รัฐระดับกลางและระดับล่างต่อประชาชนทั่วไป โดยการใช้ อํานาจหน้าที่ที่ได้รับ มอบหมายในทางมิชอบ3.การติดสินบน (Bribery) เป็นการเสนอ การให้ หรือสัญญาว่าจะ ให้ ผลประโยชน์ทั้งในรูปของเงิน สิ่งของ และสิ่งตอบแทนต่าง ๆ เพื่อเป็น แรงจูงใจ ให้เกิดการกระทําผิดกฎหมายหรือศีลธรรมอันดี4.การยักยอก ( Embezzlement) คือ การที่พนักงานหรือ เจ้าหน้าที่องค์กร ของรัฐนําเงินหรือสิ่งของที่ได้รับมอบหมายให้ใช้ในหน้าที่ ราชการ มาใช้เพื่อประโยชน์ส่วนตนหรือเพื่อกิจกรรมอื่นที่ไม่เกี่ยวข้อง5.การอุปถัมภ์ (Patronage) เป็นรูปแบบหนึ่งของการเล่นพรรค เล่นพวก ด้วยการคัดเลือกบุคคลจากสายสัมพันธ์ทางการเมืองหรือเครือข่าย (Connection) เพื่อเข้ามาทํางานหรือเพื่อได้รับผลประโยชน์ โดยไม่คํานึงถึง คุณสมบัติและความเหมาะสม6.การเลือกที่รักมักที่ชัง (Nepotism) เป็นรูปแบบหนึ่งของการ เล่นพรรค เล่นพวก โดยเจ้าหน้าที่ของรัฐจะใช้อํานาจที่มีในการให้ผล ประโยชน์หรือให้ หน้าที่การงานแก่เพื่อน ครอบครัว หรือบุคคลใกล้ชิด โดย ไม่คํานึงถึงคุณสมบัติ และความเหมาะสม7.ผลประโยชน์ทับซ้อน (Conflict of Interest) คือ การขัดกัน ระหว่างประโยชน์ส่วนตนกับประโยชน์ส่วนรวม อันเกิดจากที่บุคคลต้องมีหน้าที่หรือ สถานะมากกว่า 1 สถานะ |
| **การขัดกันระหว่าง****ประโยชน์ส่วนตน กับ ประโยชน์ส่วนรวม** | ⮚ การที่เจ้าหน้าที่ของรัฐกระทําการใดๆ หรือดําเนินการในกิจการสาธารณะที่เป็นการดําเนินการตามอํานาจหน้าที่หรือความรับผิดชอบในกิจการของรัฐ หรือองค์กรของรัฐ เพื่อประโยชน์ของรัฐหรือเพื่อประโยชน์ของส่วนรวม แต่ เจ้าหน้าที่ของรัฐได้มีผลประโยชน์ส่วนตนเข้าไปแอบแฝง หรือเป็นผู้ที่มีส่วน ได้เสียในรูปแบบต่างๆ หรือนําประโยชน์ส่วนตนหรือความสัมพันธ์ส่วนตน เข้ามามีอิทธิพลหรือเกี่ยวข้องในการใช้อํานาจหน้าที่หรือดุลยพินิจในการ พิจารณาตัดสินใจในการกระทําการใดๆ หรือดําเนินการดังกล่าวนั้น เพื่อแสวงหาประโยชน์ในทางการเงินหรือประโยชน์อื่นๆ สําหรับตนเองหรือ บุคคลใดบุคคลหนึ่ง |
| **ความเสี่ยง / ปัญหา** | ความเสี่ยง : เหตุการณ์ที่ยังไม่เกิด ต้องหามาตรการควบคุมปัญหา : เหตุการณ์ที่เกิดขึ้นแล้ว รู้อยู่แล้ว ต้องแก้ไขปัญหา |
| **ประเด็นความเสี่ยง** | เป็นขั้นตอนในการค้นหาว่ามีรูปแบบความเสี่ยงการทุจริตอย่างไรบ้าง |
| **โอกาส (Likelihood)** | โอกาสหรือความเป็นไปได้ที่เหตุการณ์จะเกิดขึ้น |
| **ผลกระทบ (Impact)** | ผลกระทบจากเหตุการณ์ที่เกิดขึ้นทั้งที่เป็นตัวเงินหรือไม่เป็นตัวเงิน |
| **ระดับความรุนแรงของ****ความเสี่ยงการทุจริต (Rick Score)** | คะแนนรวมที่แสดงให้เห็นถึงระดับความรุนแรงของความเสี่ยงการทุจริตที่เป็นผลจากการประเมินความเสี่ยงการทุจริต จาก 2 ปัจจัย คือ โอกาส (Likelihood) และผลกระทบ (Impact) |

**7.กรอบการประเมินความเสี่ยงการทุจริต**

การประเมินความเสี่ยง (Risk Assessment) สอดคล้องกับหลักการที่ 8 – การพิจารณาโอกาสที่จะเกิดการทุจริต ซึ่งเป็นหนึ่งในองค์ประกอบของ หลักการควบคุมภายในองค์กร (Control Environment) ตามมาตรฐาน COSO 2013 (Committee of Sponsoring Organizations 2013) ซึ่งเป็นหลักการที่ได้รับการ ยอมรับอย่างแพร่หลายที่ได้กําหนดกรอบการควบคุมภายในองค์กร ไว้ด้วยกัน 5 องค์ประกอบ 17 หลักการ ดังนี้

**องค์ประกอบที่ 1 : สภาพแวดล้อมการควบคุม (Control Environment)**

หลักการที่ 1 – องค์กรยึดหลักความซื่อตรงและจริยธรรม

หลักการที่ 2 – คณะกรรมการแสดงออกถึงความรับผิดชอบต่อการกํากับดูแล

หลักการที่ 3 – คณะกรรมการและฝ่ายบริหาร มีอํานาจการสั่งการชัดเจน

หลักการที่ 4 – องค์กร จูง รักษาไว้ และจูงใจพนักงาน

หลักการที่ 5 – องค์กรผลักดันให้ทุกตําแหน่งรับผิดชอบต่อการควบคุมภายใน

**องค์ประกอบที่ 2 : การประเมินความเสี่ยง (Risk Assessment)**

หลักการที่ 6 – กําหนดเป้าหมายชัดเจน

หลักการที่ 7 – ระบุและวิเคราะห์ความเสี่ยงอย่างครอบคลุม

หลักการที่ 8 – พิจารณาโอกาสที่จะเกิดการทุจริต

หลักการที่ 9 – ระบุและประเมินความเปลี่ยนแปลงที่จะกระทบต่อการควบคุมภายใน

**องค์ประกอบที่ 3 : กิจกรรมการควบคุม (Control Activities)**

หลักการที่ 10 – ควบคุมความเสี่ยงให้อยู่ในระดับที่ยอมรับได้

หลักการที่ 11 – พัฒนาระบบเทคโนโลยีที่ใช้ในการควบคุม

หลักการที่ 12 – ควบคุมให้นโยบายสามารถปฏิบัติได้

**องค์ประกอบที่ 4 : สารสนเทศและการสื่อสาร (Information and Communication)**

หลักการที่ 13 – องค์กรมีข้อมูลที่เกี่ยวข้องและมีคุณภาพ

หลักการที่ 14 – มีการสื่อสารข้อมูลภายในองค์กร ให้การควบคุมภายในดําเนินต่อไปได้

หลักการที่ 15 – มีการสื่อสารกับหน่วยงานภายนอก ในประเด็นที่อาจกระทบต่อการควบคุม

 ภายใน

**องค์ประกอบที่ 5 : กิจกรรมการกํากับติดตามและประเมินผล (Monitoring Activities)**

หลักการที่ 16 – ติดตามและประเมินผลการควบคุมภายใน

หลักการที่ 17 – ประเมินและสื่อสารข้อบกพร่องของการควบคุมภายในทันเวลาและเหมาะสม

การประเมินความเสี่ยง (Risk Assessment) เป็นหนึ่งในองค์ประกอบของหลักการควบคุมภายในองค์กร (Control Environment) ตามมาตรฐาน COSO 2013 (Committee of Sponsoring Organizations 2013) ซึ่งในส่วนของการประเมินความเสี่ยงการทุจริตสอดคล้องกับหลักการที่ 8 การพิจารณา โอกาสที่จะเกิด การทุจริต โดยกรอบในการประเมินความเสี่ยงการทุจริต ประกอบด้วย 4 กระบวนการ ดังนี้

|  |
| --- |
| **กรอบหรือภาระงานในการประเมินความเสี่ยงการทุจริต** |
| **Corrective** | แก้ไขปัญหาที่เคยรับรู้ว่าเกิดขึ้น / สิ่งที่มีประวัติอยู่แล้ว และจะทำอย่างไรเพื่อไม่ให้เกิดขึ้นซ้ำาอีก |
| **Detective** | ความน่าจะเป็นที่จะเกิดเหตุการณ์บางอย่างซึ่งมีผลกระทบทำให้การดําเนินงาน ไม่บรรลุวัตถุประสงค์ที่กำหนดไว้หรือเบี่ยงเบนไปจากที่กำหนดไว้ ทั้งนี้ ผลกระทบที่ เกิดขึ้นอาจส่งผลในทางบวกหรือทางลบก็ได้ (ผลกระทบทางลบ คือความเสี่ยง ผลกระทบทางบวก คือ โอกาส) |
| **Preventive** | ป้องกัน หลีกเลี่ยงพฤติกรรมที่นําไปสู่การสุ่มเสี่ยงต่อการกระทำผิด ในส่วนที่พฤติกรรมที่เคยรับรู้ว่าเคยเกิดมาก่อน คาดหมายได้ว่ามีโอกาสสูงที่จะเกิดซ้ำอีก ทั้งที่รู้ว่าทำไปมีความเสี่ยงต่อการทุจริต จะต้องหลีกเลี่ยงด้วยการปรับ Workflow ใหม่ ไม่เปิดช่องว่างให้การทุจริตเข้ามาอีก |
| **Forecasting** | การพยากรณ์ประมาณการสิ่งที่อาจจะเกิดขึ้นและป้องกัน ป้องปรามล่วงหน้าในเรื่องประเด็นที่ไม่คุ้นเคย ในส่วนที่เป็นปัจจัยความเสี่ยงที่มาจากการพยากรณ์ประมาณ การล่วงหน้าในอนาคต |

**8.วิธีการประเมินความเสี่ยงการทุจริต**

การประเมินความเสี่ยงการทุจริต ดำเนินการผ่าน 3 ขั้นตอนสําคัญ ดังนี้

|  |
| --- |
| **วิธีการ/ขั้นตอนการประเมินความเสี่ยงการทุจริต** |
| 1. กําหนดเกณฑ์การประเมินความเสี่ยงการทุจริต | เป็นขั้นตอนก่อนทําการประเมินความเสี่ยงของหน่วยงานที่ต้องกําหนดเกณฑ์สําหรับใช้ในการประเมินความเสี่ยงการทุจริตของกระบวนงาน หรือโครงการที่ทําการประเมินตามความเหมาะสม โดยพิจารณาจาก 2 ปัจจัย คือ ด้านโอกาสและด้านผลกระทบ- โอกาสที่จะเกิด (Likelihood) : พิจารณาความเป็นไปได้ที่จะเกิดเหตุการณ์ความเสี่ยงในช่วงเวลาหนึ่งในรูปของความถี่หรือความน่าจะเป็นที่จะเกิดเหตุการณ์นั้น ๆ- ผลกระทบ (Impact) : การวัดความรุนแรงของความเสียหายที่จะเกิดขึ้นจาก ความเสี่ยงนั้น โดยสามารถแบ่งเป็นผลกระทบด้านการเงิน และผลกระทบที่ไม่ใช่การเงิน |
| **วิธีการ/ขั้นตอนการประเมินความเสี่ยงการทุจริต** |
|  |  |
| 2. การประเมินความเสี่ยงการทุจริต | เป็นขั้นตอนการระบุประเด็นความเสี่ยงการทุจริต และการจัดระดับความรุนแรงของความเสี่ยงการทุจริต โดยการอธิบายรายละเอียดเหตุการณ์ที่มีโอกาสเกิดความ เสี่ยงการทุจริตว่ามีรูปแบบพฤติการณ์การทุจริตที่ในแต่ละขั้นตอนในการดําเนินงาน ของกระบวนการหรือโครงการที่ทําการประเมินให้มีความชัดเจนมากที่สุด โดยอาจ ค้นหาจาก ความเสี่ยงที่เคยเกิด หรือคาดว่าจะเกิดซ้ำสูง/ มีประวัติอยู่แล้ว (Known Factor) และไม่เคยเกิดหรือไม่มีประวัติมาก่อนแต่มีความเสี่ยงจากการพยากรณ์ในอนาคตว่ามีโอกาสเกิด (Unknown Factor) |
| 3. การจัดทําแผนบริหาร ความเสี่ยงการทุจริตและประพฤติมิชอบ | เป็นการกําหนดวิธีการหรือแนวทางเพื่อควบคุม หรือลดโอกาสความเสี่ยงการทุจริต โดยการนํามาตรการควบคุมความเสี่ยงการทุจริตของกระบวนงานหรือโครงการ ที่ทําการประเมินของหน่วยงานที่มีอยู่ในปัจจุบัน มาทําการประเมินว่ามีประสิทธิภาพ อยู่ในระดับใดเพื่อพิจารณาจัดทํามาตรการควบคุมความเสี่ยงการทุจริตเพิ่มเติม ทั้งนี้ ควรเชื่อมโยงให้สอดคล้องกับความเสี่ยงที่ประเมินไว้ และต้องมีการติดตามเพื่อประเมิน การบริหารความเสี่ยงการทุจริตในกิจกรรมตามแผนบริหารจัดการความเสี่ยงการทุจริต ที่กําหนดไว้ |

**9.วิธีการประเมินความเสี่ยงการทุจริตในประเด็นที่เกี่ยวข้องกับสินบน**

การประเมินความเสี่ยงการทุจริตดําเนินการผ่าน ๓ ขั้นตอนสําคัญ ดังนี้

9.1 กําหนดเกณฑ์การประเมินความเสี่ยงการทุจริตในประเด็นที่เกี่ยวข้องกับสินบน พิจารณาจาก ๒ ปัจจัย คือ

 - โอกาสที่จะเกิด (Likelihood): พิจารณาความเป็นไปได้ที่จะเกิดเหตุการณ์ความเสี่ยงในช่วงเวลาหนึ่งในรูปของความถี่หรือความน่าจะเป็นที่จะเกิดเหตุการณ์นั้นๆ

- ผลกระทบ (Impact): การวัดความรุนแรงของความเสียหายที่จะเกิดขึ้นจากความเสี่ยงนั้นโดยสามารถแบ่งเป็นผลกระทบด้านการเงินและผลกระทบที่ไม่ใช่การเงิน

- การประเมินความเสี่ยงการทุจริตและพฤติมิชอบขององค์การบริหารส่วนตำบลพันชนะ ในปีงบประมาณพ.ศ. 2568 ดําเนินการผ่านการวิเคราะห์ข้อมูลโดยการพิจารณากระบวนการจัดการความเสี่ยง การทุจริตและประพฤติมิชอบขององค์การบริหารส่วนตำบลพันชนะ ที่ได้ดําเนินการผ่านมารวมถึงข้อมูลสถิติเรื่องร้องเรียนการทุจริตและเรื่องการลงโทษทางวินัยของเจ้าหน้าที่ ตลอดจนการวิเคราะห์ข้อมูลจาก ความคิดเห็นของผู้มีส่วนได้ส่วน เสียภายในและภายนอกที่ได้สะท้อนผ่านผลคะแนนเครื่องมือแบบวัด IIT และ EIT ของการประเมิน ITA ประจําปีงบประมาณ พ.ศ. 2568

- สำหรับปีงบประมาณ พ.ศ. 2568 องค์การบริหารส่วนตำบลพันชนะได้วิเคราะห์ประเด็นความเสี่ยงทุจริต ในส่วนที่เกี่ยวข้องกับ**สินบน** ของการดําเนินงานหรือการปฏิบัติหน้าที่ตามภารกิจของหน่วยงานในประเด็น ดังนี้

1. การอนุมัติ อนุญาต ตามพระราชบัญญัติ การอํานวยความสะดวกในการพิจารณา อนุญาตของทางราชการ พ.ศ. 2558

2. การใช้อำนาจตามกฎหมาย

3. การจัดซื้อจัดจ้าง

4. การบริหารงานบุคคล



**1) เกณฑ์โอกาสเกิดการทุจริต (Likelihood)**

|  |  |  |
| --- | --- | --- |
| **ระดับ** | **โอกาสจะเกิด** | **คำอธิบาย** |
| **5** | สูงมาก | มีโอกาสเกิดขึ้นเป็นประจำ |
| **4** | สูง | มีโอกาสเกิดขึ้นบ่อยครั้ง |
| **3** | ปานกลาง | มีโอกาสเกิดขึ้นบางครั้ง |
| **2** | น้อย | มีโอกาสเกิดขึ้นน้อยครั้ง |
| **1** | น้อยมาก | มีโอกาสเกิดขึ้นยาก |

**2) เกณฑ์ผลกระทบ (Impact)**

|  |  |  |
| --- | --- | --- |
| **ระดับ** | **โอกาสจะเกิด** | **คำอธิบาย** |
| **5** | สูงมาก | กระทบต่องบประมาณและ/เหรือความเชื่อมั่นของสังคมระดับสูงมาก |
| **4** | สูง | กระทบต่องบประมาณและ/เหรือความเชื่อมั่นของสังคมระดับสูง |
| **3** | ปานกลาง | กระทบต่องบประมาณและ/เหรือความเชื่อมั่นของสังคมระดับปานกลาง |
| **2** | น้อย | กระทบต่องบประมาณและ/เหรือความเชื่อมั่นของสังคมระดับต่ำ |
| **1** | น้อยมาก | กระทบต่องบประมาณและ/เหรือความเชื่อมั่นของสังคมระดับต่ำมาก |

**3) เกณฑ์การวัดระดับความรุนแรงของความเสี่ยงการทุจริต (Risk Score)**

|  |
| --- |
| **ระดับความรุนแรงของความเสี่ยงการทุจริต (Risk Score)** |
| **โอกาส****(Likelihood)** | **ผลกระทบ (Impact)** |
| **1** | **2** | **3** | **4** | **5** |
| **5** | **ปานกลาง** | **สูง** | **สูงมาก** | **สูงมาก** | **สูงมาก** |
| **4** | **ต่ำ** | **ปานกลาง** | **สูง** | **สูงมาก** | **สูงมาก** |
| **3** | **ต่ำ** | **ปานกลาง** | **สูง** | **สูง** | **สูงมาก** |
| **2** | **ต่ำ** | **ต่ำ** | **ปานกลาง** | **ปานกลาง** | **สูง** |
| **1** | **ต่ำ** | **ต่ำ** | **ต่ำ** | **ต่ำ** | **ปานกลาง** |

**หมายเหตุ : ระดับความเสี่ยง = โอกาส x ผลกระทบ**

ระดับความเสี่ยง (Risk Matrix) พิจารณาตามเกณฑ์ในการจัดการความเสี่ยง สามารถกําหนดได้หลายระดับและตามแต่ช่วงคะแนนที่กําหนด ตามตัวอย่างกําหนดที่ 5 ระดับ ดังนี้



 **4) ช่วงคะแนนระดับความรุนแรงของความเสี่ยงการทุจริต**

|  |  |  |
| --- | --- | --- |
| ลำดับ | ระดับความเสี่ยง | ช่วงคะแนน |
| 1 | ความเสี่ยงระดับสูงมาก | 15 – 25 คะแนน |
| 2 | ความเสี่ยงระดับสูง | 9 – 14 คะแนน |
| 3 | ความเสี่ยงระดับปานกลาง | 5 – 8 คะแนน |
| 4 | ความเสี่ยงระดับต่ำ | 1 – 4 คะแนน |

 **9.2 การประเมินความเสี่ยงการทุจริตในประเด็นที่เกี่ยวข้องกับสินบน**

**ขั้นตอนที่ 1** ระบุประเด็นความเสี่ยงการทุจริต โดยการอธิบายรายละเอียด รูปแบบ เหตุการณ์ที่มีโอกาสเกิดความเสี่ยงการทุจริตว่ามีรูปแบบพฤติการณ์การทุจริตที่ในแต่ละขั้นตอนในการดําเนินงานของกระบวนการหรือโครงการที่ทําการประเมินให้มีความชัดเจนมากที่สุด โดยอาจค้นหาจากความเสี่ยงที่เคยเกิด หรือคาดว่า จะเกิดซ้ำสูง/มีประวัติอยู่แล้ว (Known Factor) และไม่เคยเกิดหรือไม่มีประวัติมาก่อน แต่มีความเสี่ยงจากการพยากรณ์ในอนาคตว่ามีโอกาสเกิด (Unknown Factor)

**ขั้นตอนที่ 2** การจัดระดับความรุนแรงของความเสี่ยงการทุจริต

**ขั้นตอนที่ 3** การประเมินการควบคุมความเสี่ยง ต้องคํานึงถึงความเสี่ยงในภาพรวมของการดําเนินงานเรื่องที่จะทําการประเมินด้วย เนื่องจากในกระบวนงานการปฏิบัติงานตามขั้นตอนอาจไม่พบความเสี่ยง หรือโอกาสเสี่ยงต่ำ แต่อาจพบว่ามีความเสี่ยงในเรื่องนั้นๆ ในการดําเนินงานที่ไม่ได้อยู่ในขั้นตอนก็เป็นได้ โดยไม่ต้อง คํานึงว่าหน่วยงานจะมีมาตรการป้องกันหรือแก้ไขความเสี่ยงการทุจริตในประเด็นที่เกี่ยวข้องกับสินบนนั้นอยู่แล้ว

**10. การจัดทำแผนบริหารความเสี่ยงการทุจริตในประเด็นที่เกี่ยวข้องกับสินบน**

เป็นการกำหนดวิธีการหรือแนวทางเพื่อควบคุมหรือลดโอกาสความเสี่ยงการทุจริต โดยการนํามาตรการควบคุมความเสี่ยงการทุจริตของกระบวนงานหรือโครงการที่ทำการประเมินของหน่วยงานที่มีอยู่ในปัจจุบัน มาทําการประเมิ นว่ามีประสิทธิภาพอยู่ในระดับใด เพื่อพิจารณาจัดทำมาตรการควบคุมความเสี่ยงการทุจริตเพิ่มเติม

ทั้งนี้ ควรเชื่อมโยงให้สอดคล้องกับความเสี่ยงที่ประเมินไว้ และต้องมีการติดตามเพื่อประเมินการบริหารความเสี่ยงการทุจริตในกิจกรรมตามแผนบริหารจัดการความเสี่ยงการทุจริตที่กำหนดไว้

**11. การประเมินความเสี่ยงการทุจริตในประเด็นที่เกี่ยวข้องกับสินบน**

จากการประเมินความเสี่ยงการทุจริตในประเด็นที่เกี่ยวข้องกับสินบน ประจำปีงบประมาณ พ.ศ. 2568 พบว่า ยังคงมีความเสี่ยงการทุจริตในประเด็นที่เกี่ยวข้องกับสินบนที่องค์การบริหารส่วนตำบลพันชนะ จำเป็นต้องมี การควบคุมให้อยู่ในระดับที่ยอมรับได้ จำนวน 10 เหตุการณ์ (เหตุการณ์ความเสี่ยงที่ยังอยู่ในระดับต่ำ - ปานกลาง) โดยกำหนดแนวทาง/มาตรการจัดการความเสี่ยง ดังต่อไปนี้